Уикипедия беседа:Режим на редактиране

message: Не знаех какво е ограничението на резюмето и затова това, което написах леко се е поизрязало. Занимавам се с превеждане на софтуер (непрофесионално, но на колко от редакторите в уикипедия им се плаща за статиите, които пишат) и знам, че много хора се подвеждат от английския и използват думата опциите на български. Това обаче Е ПОГРЕШНО. Ако се чудите какво да ползвате в такъв случай - възможност, настройка или друга дума в зависимост от контекста. В подобни случаи можете да правите справки тук . --Phidelio 14:26, 17 юли 2008 (UTC)
replies: text: Не съм съгласна със замяната на опция в настройка, понеже думата "настройка" в контекста на Уикипедия има доста добре дефинирано и различно от вложеното от теб значение. Предпочитам да звучи като "подведено от английски", отколкото напълно погрешно. Повече информация има в Уикипедия:Настройки.

text: Също така, имай предвид, че в момента съм подхванала една доста мащабна операция по реорганизиране, актуализиране, а на места буквално пренаписване на помощните страници и документацията в ИП Уикипедия. Тъй като е много работа, някои страници все още не са довършени, други - не са започнати. Но мисля, че за около 2-3 месеца трябва да приключа. Ако желаеш, помагай, ще има нужда от написването на някои съвсем нови помощни страници, така че опитът ти с превода и локализацията вероятно ще бъде от полза. Ще опитам да поддържам един стил - безличен изказ, вместо 2 л. мн.ч. - понеже колкото и да е граматически правилно, страшно много ме дразни капитализирането на В-то във Вие / Вашите / Вас. Превзето е, и според мен не подхожда за Уикипедия. Така че ако ти се помага по тези страници, високо ще оценя ако помогнеш за пренаписване на тези пасажи по този начин, а също и ако първо консултираш с мен по-мащабните промени, които правиш. Благодаря, поздрави! →Спири 14:59, 17 юли 2008 (UTC)
replies: text: : Прочее, впоследствие сложих "кутийка", мисля че вече е безспорно по-добре. →Спири 15:31, 17 юли 2008 (UTC)

text: : Права си, че съм превеждал достатъчно помощни документи в Уикипедия. Просто исках да отбележа какво прието при превода на софуер и посочих най-добрия и най-уважавания сайт за български преводачи. Не смятам, че е правилно да използваме несъществуващи думи в документацията. Неграмотно е. Да казвам това с риск да те обидя. Не ме разбирай погрешно - не влагам лоши чувства към теб. Аз дори не те познавам и не мога да твърдя нищо за твоята грамотност. Просто това бих си помислил аз, ако за първи път се отбивам в Уикипедия и прочета „опция“. Признавам, че изпитвам неизвестна нетърпимост към думата. Щом е притето да се влага друго значение в „настройка“, тогава наистина е по-добре да не използва тук. Просто съм се научил като не съм съгласен с нещо, да се опитам да го променя, колкото и широко да е преито.

text: : За „Вие“ ще ми е доста трудно да се съглася с теб. Тук не става въпрос за лични чувства. Просто така е прието и така трябва да се пише. Това си е част от очтивата форма и е доста отдавна утвърдено правило - не е нещо, което аз си измислям. Според не върви хем да ползваме Вие, хем да го пишем с малка буква. Тъжен факт е, че на голяма част от българите им се струва превзето дори „моля“. Даже съм срещал хора, които се дразнят от самия факт, че ползвам думата. Това не е моя прищявка, просто такъв е етикета на поведението. Ако искаме да бъдем любезни с хората, които четат документацията, трябва да спазваме приетите за това норми. Освен това, ако обърнеш внимание на кутийката, където пише, че текстовете се публикуват под ЛСДГ, ще забележиш, че там Вие е с главна буква.

text: : Надявам се думите ми да не са те обидили, защото това съвсем не бе целта. Просто изказвам позицията си. Разбирам, че Уикипедия не е демокрация и ще това, което ти като администраторка ще решиш, просто се надявам да вземеш предвид моите аргументи. --Phidelio 18:50, 21 юли 2008 (UTC)
replies: text: :: Учтивите форми се пишат с главни букви в официални документи. Няма нужда да се престараваме излишно. ;-) Признавам, в самото начало ги бях писал с главни, предполагам още оттогава е останало това съобщение с лиценза. — Борислав 19:56, 21 юли 2008 (UTC)
replies: text: ::: Съобщението за лиценза е официално. --V111P 17:58, 3 август 2008 (UTC)

text: :: Phidelio, по-спокойно, не изпадай в такава самозащита . Аз вече посочих какво намирам за най-добро решение на проблема с неграмотното (според теб) "вие" и неудачното (според мен, в условията на неформална онлайн общност като Уикипедия) "Вие" - а именно безличен изказ колкото се може по-често, по възможност винаги. Уместно е като за помощна документация, понеже не звучи лично насочено и менторски. Това разбиране вече е заложено при локализацията на интерфейса. Наистина, бих предпочела дори и изказа на "ти", само и само да не е на "Вие", което специално тук, в Уикипедия намирам за превзето, надменно и недружелюбно и го пазя само за хората, които искам да държа на по-голямо разстояние. Впрочем, в английската Уикипедия, дори в иначе сериозни страници (понеже има и откровен humorous content) можеш да доловиш понякога един лек самонасмешлив хумор, леки намигвания, които ти помагат да си изградиш много по-непосрествена и добра представа за Уикипедия, отколкото всякакви правила и грамотни учтиви форми.

text: :: Но ако не те устройва безличен изказ и държиш на "Вие", не мога и нямам намерение да те спирам, понеже макар и да не са ми съвсем по вкуса, това са добросъвестни редакции и не ми събуждат инстинктите за връщане. Боя се, че не мога и да отделя много повече ресурси за този спор, понеже наистина по-приоритетно ми е самото написване и актуализиране на страниците и организирането им по един по-строен от досегашния начин... Само, моля, не реферирай повече към това дали съм администратор: едно на ръка, че понастоящем все още не съм, и второ, че дори и когато съм била не се сещам да съм злоупотребявала със статута, за да наложа мнението си със сила и без оглед добрите чужди аргументи. Поздрави, →Спири 08:20, 22 юли 2008 (UTC)

text: :Извинявай за администраторските ти права, не трябваше да пиша без да съм проверил. Ще прехвърля дискусията към страницата за разговори, за да се порадват на малко повече внимание :) --Phidelio 19:05, 2 август 2008 (UTC)
thread_title:  Опция / Възможност / Настройка